**SEMESTRSKI TEST**

Udeležba na semestrskem testu je ***obvezna*** in prinese ***4 kreditne točke*** (ki jih študent/ka (v nadaljevanju: študent) lahko uveljavlja ob izjemnem vpisu v višji letnik, če ni izpolnil/a splošnih pogojev za vpis).

Te točke je mogoče uveljavljati ***le, če študent pristopi k semestrskemu testu***. Če k testu ne pristopi, točk naknadno ni mogoče pridobiti.

***Kdaj bo?***

Datum semestrskega testa za ***izredne*** študente bo glede na razpoložljiv prostor določen naknadno in bo pravočasno sporočen.

Semestrski test za ***redne*** študente bo določen naknadno (glede na razpoložljiv prostor), načeloma pa bo ***v začetku prihodnjega leta*** (***razmeroma kmalu po novoletnih počitnicah***).

***Katera snov pride v poštev?***

Obseg snovi za semestrski test je za redne in izredne študente ***enak***.

Snov, ki pride v poštev za semestrski test, obsega naslednja poglavja:

* iz knjige Marijan Pavčnik, Teorija prava (2020 – šesta, pregledana in dopolnjena izdaja): poglavja I (Uvod), IV (Pravno pravilo), V (Pravno razmerje) in VI (Normativni pravni akt).
* iz dela Miro Cerar, Aleš Novak, Marijan Pavčnik: Uvod v pravoznanstvo (2019): II. del (str. 27-98) in III. del (Nekaj temeljnih pogledov na pojem države) – točke 2 (Platon pride v poštev, Hegel ne), 3, 4, 10, 11 in 12.

***Kako se rezultat upošteva pri izpitu?***

Če študent na semestrskem testu zbere ***več kot 5,5 točk***, se mu to (v okviru tekočega študijskega leta) upošteva pri pisnem delu izpita, in sicer tako, da se:

* za 5,5 - 8,5 pridobljenih točk na semestrskem testu prizna 0,5 dodatne točke (že) *na pisnem delu izpita*,
* za 9 – 10 pridobljenih točk prizna 1 dodatna točka.

Če bo točkovanje spremenjeno tako, da bo na testu mogoče pridobiti 100 in ne 10 točk, se navedeni pragovi smiselno spremenijo.